Tre personer faldt lørdag eftermiddag i vandet fra molen i Hanstholm. Alle fik selv reddet sig op, inden hjælpen nåede frem.

Lørdag ved 16.30-tiden indløb en melding om drukneulykke til politiets vagtcentral. Tre personer var faldet i vandet fra molen i Hanstholm Havn, skriver tvmidtvest.dk. Men inden redningsfolk og politiet nåede frem havde alle tre fået reddet sig selv op af vandet. - Ingen er druknet, konstaterer vagtchef ved Midt- og Vestjyllands Politi, Sune Espersen over for tvmidtvest.dk.